མི་དེསང་གཤིན་རྗེ་ཡིན།མི་གཅིག་གིས་ཀྱང་ང་བཀག་འགོག་བྱ་མི་ཐུབ།ཁྱོད་ཀྱིས་ཀྱང་ངེས་པར་ངའི་བཀའ་དང་ལེན་བྱེད་དགོསཞེས་ལན་བཏབ།མི་ཆེན་གྱིས་དེ་ཁས་ལེན་མ་འདོད་པར་གཤིན་རྗེ་ལ་འགྲན་བཙུགས།དེ་ནི་དུས་ཡུན་རིང་ལ་ཛ་དྲག་ཆེ་བའི་འཐབ་འཛིང་ཞིག་ཡིན་ལ།མཐར་མི་ཆེན་རྒྱལ་སོང་།ཁོས་གཤིན་རྗེར་ཁུ་ཚུར་གྱིས་བསྣུན་པ་དང་འཕྲལ།གཤིན་རྗེ་རྡོ་ཕ་བོང་ཞིག་གི་འགྲམ་དུ་འཁྱར་འཁྱོར་ངང་ལོག་སོང་།མི་ཆེན་མུ་མཐུད་དུ་ཁོའི་ལམ་དུ་བསྐྱོད་པ་དང་།གཤིན་རྗེ་ས་དེ་ནས་ལོག་སྟེ་བསྡད།ཁོ་ཕམ་སོང་།ལུས་པོའི་ཤེད་ཤུགས་ཉམས་ནས་ཡར་ལངས་མ་ཐུབ།ཁོསགལ་ཏེ་ང་རང་གྲུ་ཟུར་འདི་ནས་དུས་ཡུན་རིང་པོ་ཞིག་ལ་ལོག་ཚེ།རྣམ་པ་ཅི་ལྟ་བུ་ཞིག་ཡིན་ནམ།འཇིག་རྟེན་ཐོག་མི་ཞིག་གཏན་ནས་ཤི་མི་སྲིད།མི་ཇེ་མང་ནས་ཇེ་མང་དུ་སོང་སྟེ་ཐ་ན་ཁོ་ཚོ་ཡར་ལངས་ནས་འདུག་སའི་ས་ཡང་མེད་འགྲོཞེས་བཤད་པའི་སྐབས་དེར།གསོན་ཉམས་ལྡན་ཞིང་ལུས་ཕུང་བདེ་ཐང་ཡིན་པའི་ན་གཞོན་ཞིག་གིས་ངག་ནས་གླུ་ཞིག་ལེན་ཞོར་མིག་གཉིས་ཀྱིས་ཕར་ལྟ་ཚུར་ལྟ་བྱེད་བཞིན་ཚུར་ཐོན་བྱུང་།ཁོས་མི་ཞིག་དེ་ག་ན་ལོག་ཡོད་པ་མཐོང་རྗེས།སྙིང་རྗེ་སྐྱེས་ཏེ་སྔོན་ལ་སོང་ནས་ཁོ་ཡར་སྐྱོར་བ་དང་རང་ཉིད་ཀྱི་ཆང་དམ་བླངས་ཏེ་ཁོ་ལ་ཆང་ཁམ་འགའ་འཐུང་དུ་བཅུགཁོས་ཤེད་ཤུགས་ཡོངས་སུ་སླར་གསོ་བྱས་རྗེས།མི་རྒྱུས་མེད་དེར་ཡར་ལངས་ཞོར་དུཁྱོད་ཀྱིས་ང་རང་སུ་ཡིན་པ་ཤེས་སམ།ཁྱོད་ཀྱིས་ཡར་སྐྱོར་བའི་མི་དེ་སུ་ཡིན་པ་ཤེས་སམཞེས་དྲིས།